title: Neuvoston täytäntöönpanoasetus (EU) 2018/388, annettu 12 päivänä maaliskuuta 2018, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

text:
               13.3.2018

               FI

               Euroopan unionin virallinen lehti

               L 69/11

         NEUVOSTON TÄYTÄNTÖÖNPANOASETUS (EU) 2018/388,
   annettu 12 päivänä maaliskuuta 2018,
   Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 ja 3 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 17 päivänä maaliskuuta 2014 asetuksen (EU) N:o 269/2014.

               (2)

               Neuvoston uudelleentarkastelun perusteella asetuksen (EU) N:o 269/2014 liitteessä I olevia tiettyjä henkilöitä ja yhteisöjä koskevia tietoja olisi muutettava.

               (3)

               Asetuksen (EU) N:o 269/2014 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 269/2014 liite I tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä maaliskuuta 2018.

            Neuvoston puolesta

            Puheenjohtaja

         E. KARANIKOLOV

      (1)  EUVL L 78, 17.3.2014, s. 6.

      LIITE
      Korvataan alla lueteltuja henkilöitä ja yhteisöjä koskevat asetuksen (EU) N:o 269/2014 liitteessä I olevat merkinnät seuraavilla merkinnöillä:
      Henkilöt:

                     Nimi

                     Tunnistustiedot

                     Perusteet

                     Luetteloon merkitsemisen päivämäärä

                     ”3.

                     Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                     Rustam Ilmyrovych TEMIRHALIIEV (Рустам Iльмирович ТЕМIРГАЛIЄВ)

                     Syntymäaika: 15.8.1976
                     Syntymäpaikka: Ulan-Ude, Burjatian ASNT (Venäjän SFNT)

                     Entisenä Krimin varapääministerinä Temirgaliev oli merkittävässä roolissa ”korkeimman neuvoston” päättäessä 16.3.2014 pidetystä ”kansanäänestyksestä” Ukrainan alueellista koskemattomuutta vastaan. Hän edisti aktiivisesti Krimin liittymistä Venäjän federaatioon.
                     Hän erosi 11.6.2014 niin kutsutun ”Krimin tasavallan””ensimmäisen varapääministerin” tehtävästään. Nykyisin venäläis-kiinalaista aluekehitysalan sijoitusrahastoa hallinnoivan yhtiön pääjohtaja.
                     Tukee edelleen aktiivisesti separatistien toimia tai politiikkoja.

                     17.3.2014

                     6.

                     Pyotr Anatoliyovych ZIMA
                     (Пётр Анатольевич ЗИМА)
                     Petro Anatoliyovych ZYMA
                     (Петро Анатолiйович ЗИМА)

                     Syntymäaika: 18.1.1970 tai 29.3.1965
                     Syntymäpaikka: Artemivsk (Артемовск) (2016 palattiin aikaisempaan nimeen Bakhmut/Бахмут), Donetskin alue, Ukraina

                     ”Pääministeri” Aksyonov nimitti Ziman 3.3.2014 Krimin turvallisuuspalvelun (SBU) uudeksi päälliköksi, ja hän hyväksyi tämän nimityksen. Hän on toimittanut Venäjän turvallisuuspalvelulle (FSB) merkittäviä tietoja, muun muassa tietokannan. Tähän kuului tietoja Euro-Maidan-aktivisteista ja Krimin ihmisoikeuksien puolustajista. Hän oli aktiivisesti mukana estämässä Ukrainan viranomaisia valvomasta Krimin aluetta. Entiset Krimin SBU-virkamiehet julistivat 11.3.2014 Krimin itsenäisen turvallisuuspalvelun perustetuksi.

                     17.3.2014

                     9.

                     Viktor Alekseevich OZEROV
                     (Виктор Алексеевич ОЗЕРОВ)

                     Syntymäaika: 5.1.1958
                     Syntymäpaikka: Abakan, Khakassia

                     Venäjän federaation liittoneuvoston turvallisuus- ja puolustusvaliokunnan entinen puheenjohtaja.
                     Ozerov tuki julkisesti 1.3.2014 liittoneuvoston turvallisuus- ja puolustusvaliokunnan puolesta liittoneuvostossa Venäjän joukkojen lähettämistä Ukrainaan.
                     Hän erosi heinäkuussa 2017 turvallisuus- ja puolustusvaliokunnan puheenjohtajan tehtävästä. Hän on edelleen liittoneuvoston jäsen sekä sisäistä sääntelyä ja parlamentaarisia asioita käsittelevän valiokunnan jäsen.
                     Ozerov nimitettiin 10.10.2017 asetuksella N 372-SF liittoneuvoston väliaikaiseen komiteaan, joka käsittelee valtion suvereniteetin suojaamista ja Venäjän federaation sisäisiin asioihin puuttumisen estämistä.

                     17.3.2014

                     14.

                     Aleksandr Borisovich TOTOONOV
                     (Александр Борисович ТОТООНОВ)

                     Syntymäaika: 3.4.1957
                     Syntymäpaikka: Ordžonikidze, Pohjois-Ossetia

                     Venäjän federaation liittoneuvoston kansainvälisten asioiden valiokunnan entinen jäsen. Hänen tehtävänsä Venäjän federaation liittoneuvoston jäsenenä päättyi syyskuussa 2017.
                     Hän on nykyisin Pohjois-Ossetian parlamentin jäsen.
                     Totoonov tuki julkisesti 1.3.2014 liittoneuvostossa Venäjän joukkojen lähettämistä Ukrainaan.

                     17.3.2014

                     28.

                     Valery Vladimirovich KULIKOV
                     (Валерий Владимирович КУЛИКОВ)

                     Syntymäaika: 1.9.1956
                     Syntymäpaikka: Zaporožje (Ukrainan SNT)

                     Mustanmeren laivaston entinen apulaiskomentaja, kontra-amiraali.
                     Vastuussa Ukrainan suvereenia aluetta miehittäneiden Venäjän joukkojen komentamisesta.
                     Hänet erotettiin Venäjän federaation presidentin asetuksella 26.9.2017 tästä tehtävästä ja asevoimista.

                     21.3.2014

                     31.

                     Valery Kirillovich MEDVEDEV
                     (Валерий Кириллович МЕДВЕДЕВ)
                     Valeriy Kyrylovych MEDVEDIEV
                     (Валерiй Кирилович МЕДВЕДЄВ)

                     Syntymäaika: 21.8.1946
                     Syntymäpaikka: Shmakovka, Primorskin alue

                     Sevastopolin vaalilautakunnan entinen puheenjohtaja (26.5.2017 saakka). Vastuussa Krimin kansanäänestyksen hallinnoinnista. Venäjän järjestelmän mukaan vastuussa kansanäänestyksen tulosten allekirjoittamisesta.

                     21.3.2014

                     33.

                     Elena Borisovna MIZULINA (o.s. DMITRIYEVA)
                     (Елена Борисовна МИЗУЛИНА (o.s. ДМИТРИЕВА))

                     Syntymäaika: 9.12.1954
                     Syntymäpaikka: Bui, Kostroman alue

                     Valtionduuman entinen jäsen. Aloitteentekijä ja tukija Venäjän viimeaikaisissa lainsäädäntöehdotuksissa, joiden perusteella muiden maiden alueet voivat liittyä Venäjään ilman keskusviranomaistensa ennakkosuostumusta.
                     Syyskuusta 2015 alkaen Omskin aluetta edustava liittoneuvoston jäsen. Nykyisin perustuslakia ja valtiorakenteita käsittelevän liittoneuvoston valiokunnan varapuheenjohtaja.

                     21.3.2014

                     51.

                     Vladimir Nikolaevich PLIGIN
                     (Владимир Николаевич ПЛИГИН)

                     Syntymäaika: 19.5.1960
                     Syntymäpaikka: Ignatovo, Vologodskin alue, SNTL

                     Entinen valtionduuman jäsen ja entinen valtionduuman perustuslakivaliokunnan puheenjohtaja. Vastuussa Krimin ja Sevastopolin liittämistä Venäjän federaatioon koskevan lainsäädännön hyväksymisen edistämisestä.
                     Yhtenäinen Venäjä -puolueen ylimmän neuvoston jäsen.

                     12.5.2014

                     53.

                     Oleg Grigorievich KOZYURA (Олег Григорьевич КОЗЮРА)
                     Oleh Hryhorovych KOZYURA (Олег Григорович КОЗЮРА)

                     Syntymäaika: 30.12.1965 tai 19.12.1962
                     Syntymäpaikka: Simferopol, Krim tai Zaporižžja

                     Sevastopolin federatiivisen maahanmuuttoviraston entinen päällikkö. Vastuussa Venäjän passien järjestelmällisestä ja nopeutetusta myöntämisestä Sevastopolin asukkaille.
                     Lokakuusta 2016 alkaen Sevastopolin lakiasäätävän kokouksen henkilöstöpäällikkö.

                     12.5.2014

                     59.

                     Aleksandr Sergeevich MALYKHIN,
                     Alexander Sergeevich MALYHIN
                     (Александр Сергеевич МАЛЫХИН)
                     Oleksandr Serhiyovych (Sergiyovych) MALYKHIN
                     (Олександр Сергiйович МАЛИХIН)

                     Syntymäaika: 12.1.1981

                     ”Luhanskin kansantasavallan” keskusvaalilautakunnan entinen päällikkö. Ollut aktiivisesti mukana järjestämässä 11.5.2014 pidettyä ”Luhanskin kansantasavallan” itsemääräämisoikeutta koskevaa kansanäänestystä.
                     Tukee edelleen aktiivisesti separatistien politiikkoja.

                     12.5.2014

                     66.

                     Marat Faatovich BASHIROV
                     (Марат Фаатович БАШИРОВ)

                     Syntymäaika: 20.1.1964
                     Syntymäpaikka: Iževsk, Venäjän federaatio

                     Entinen niin kutsuttu ”Luhanskin kansantasavallan ministerineuvoston pääministeri”, vahvistettu 8.7.2014.
                     Vastuussa niin kutsutun ”Luhanskin kansantasavallan hallituksen” separatistisista ”hallitustoiminnoista”.
                     Jatkaa ”Luhanskin kansantasavallan” separatististen rakenteiden tukemista.

                     12.7.2014

                     70.

                     Igor PLOTNITSKY
                     Igor Venediktovich PLOTNITSKII
                     (Игорь Венедиктович ПЛОТНИЦКИЙ)
                     Ihor (Igor) Venedyktovych PLOTNYTSKYY
                     (Iгор Венедиктович ПЛОТНИЦЬКИЙ)

                     Syntymäaika: 24.6.1964 tai 25.6.1964 tai 26.6.1964
                     Syntymäpaikka: Luhansk (mahd. Kelmentsy, Tšernivtsin alue)

                     Entinen niin kutsuttu ”puolustusministeri” ja entinen niin kutsuttu ”Luhanskin kansantasavallan””johtaja”.
                     Vastuussa niin kutsutun ”Luhanskin kansantasavallan hallituksen” separatistisista ”hallitustoiminnoista”.
                     Jatkaa niin kutsutun ”Luhanskin kansantasavallan hallituksen””hallitustoimintoja” niin kutsutun ”Luhanskin kansantasavallan” erityislähettiläänä Minskin sopimuksen täytäntöönpanon alalla.

                     12.7.2014

                     77.

                     Boris Vyacheslavovich GRYZLOV
                     (Борис Вячеславович ГРЫЗЛОВ)

                     Syntymäaika: 15.12.1950
                     Syntymäpaikka: Vladivostok

                     Entinen Venäjän federaation turvallisuusneuvoston pysyvä jäsen. Kansallisissa turvallisuusasioissa neuvovan ja niitä koordinoivan turvallisuusneuvoston jäsenenä oli mukana suunnittelemassa Venäjän hallituksen politiikkaa, joka uhkaa Ukrainan alueellista koskemattomuutta, suvereniteettia ja itsenäisyyttä.
                     Hän on edelleen Yhtenäinen Venäjä -puolueen ylimmän neuvoston puheenjohtaja.

                     25.7.2014

                     84.

                     Fyodor Dmitrievich BEREZIN
                     (Фëдор Дмитриевич БЕРЕЗИН)
                     Fedir Dmytrovych BEREZIN
                     (Федiр Дмитрович БЕРЕЗIН)

                     Syntymäaika: 7.2.1960
                     Syntymäpaikka: Donetsk

                     Entinen niin kutsutun ”Donetskin kansantasavallan” niin kutsuttu ”apulaispuolustusministeri”. On lähellä Igor Strelkovia/Girkiniä, joka on vastuussa Ukrainan alueellista koskemattomuutta, suvereniteettia ja itsenäisyyttä heikentävistä tai uhkaavista toimista. Tähän tehtävään ryhtyessään ja siinä toimiessaan hän on näin ollen tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä. Tukee edelleen aktiivisesti separatistien toimia ja politiikkoja. ”Donetskin kansantasavallan” kirjailijaliiton johtokunnan nykyinen puheenjohtaja.

                     25.7.2014

                     90.

                     Boris Alekseevich LITVINOV
                     (Борис Алексеевич ЛИТВИНОВ)
                     Borys Oleksiyovych LYTVYNOV
                     (Борис Олексiйович ЛИТВИНОВ)

                     Syntymäaika: 13.1.1954
                     Syntymäpaikka: Dzeržinsk (Donetskin alue)

                     Niin kutsutun ”Donetskin kansantasavallan” niin kutsutun ”kansanneuvoston” entinen jäsen ja niin kutsutun ”korkeimman neuvoston” entinen puheenjohtaja, joka on ollut laatimassa politiikkaa ja järjestämässä laitonta ”kansanäänestystä”, joka johti niin kutsutun ”Donetskin kansantasavallan” julistamiseen, mikä oli vastoin Ukrainan alueellista koskemattomuutta, suvereniteettia ja yhtenäisyyttä. Tukee edelleen aktiivisesti separatistien toimia ja politiikkoja. ”Donetskin kansantasavallan” kommunistisen puolueen nykyinen johtaja.

                     30.7.2014

                     97.

                     Vladimir Petrovich KONONOV (alias ”Tsar”)
                     (Владимир Петровнч КОНОНОВ)
                     Volodymyr Petrovych KONONOV
                     (Володимир Петрович КОНОНОВ)

                     Syntymäaika: 14.10.1974
                     Syntymäpaikka: Gorski, Luhanskin alue

                     Hänestä tuli 14.8.2014”Donetskin kansantasavallan” niin kutsuttu ”puolustusministeri” Igor Strelkovin/Girkinin tilalle. Tietojen mukaan hän on johtanut separatistitaistelijoiden divisioonaa Donetskissa huhtikuusta 2014 lähtien ja luvannut ratkaista Ukrainan sotilashyökkäyksen strategisen torjuntatehtävän. Kononov on näin ollen tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.

                     12.9.2014

                     103.

                     Aleksandr Akimovich KARAMAN
                     (Александр Акимович КАРАМАН)
                     Alexandru CARAMAN

                     Syntymäaika: 26.7.1956
                     Syntymäpaikka: Cioburciu, Slobozian piiri, nykyisin Moldovan tasavaltaa

                     Entinen ”Donetskin kansantasavallan” niin kutsuttu ”sosiaaliasioista vastaava varapääministeri”. Yhteydessä Vladimir Antyufeyeviin, joka oli vastuussa niin kutsutun ”Donetskin kansantasavallan hallituksen” separatistisista ”hallitustoiminnoista”. Hän on näin ollen tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä. Venäjän varapääministerin Dmitri Rogozinin suojeluksessa. ”Donetskin kansantasavallan” ministerineuvoston entinen hallintopäällikkö.
                     Maaliskuuhun 2017 saakka niin kutsutun ”Transnistrian tasavallan” niin kutsuttu ”presidentin täysivaltainen edustaja” Venäjän federaatiossa.

                     12.9.2014

                     108.

                     Vladimir Abdualiyevich VASILYEV
                     (Владимир Абдуалиевич ВАСИЛЬЕВ)

                     Syntymäaika: 11.8.1949
                     Syntymäpaikka: Klin

                     Valtionduuman entinen varapuhemies. Äänesti 20.3.2014 federaation perustuslakiehdotuksen puolesta, joka koski ”Krimin tasavallan hyväksymistä Venäjän federaatioon ja uusien liittovaltiosubjektien – Krimin tasavallan ja Sevastopolin liittokaupungin – muodostamista Venäjän federaatioon”.
                     Hänet nimitettiin lokakuussa 2017 presidentin asetuksella Dagestanin tasavallan virkaatekeväksi päämieheksi.

                     12.9.2014

                     111.

                     Vladimir Stepanovich NIKITIN
                     (Владимир Степанович НИКИТИН)

                     Syntymäaika: 5.4.1948
                     Syntymäpaikka: Opotška

                     Entinen valtionduuman jäsen ja entinen ensimmäinen varapuheenjohtaja IVY-asioita, Euraasian integraatiota ja yhteyksiä maanmiehiin käsittelevässä valtionduuman valiokunnassa. Äänesti 20.3.2014 federaation perustuslakiehdotuksen puolesta, joka koski ”Krimin tasavallan hyväksymistä Venäjän federaatioon ja uusien liittovaltiosubjektien – Krimin tasavallan ja Sevastopolin liittokaupungin – muodostamista Venäjän federaatioon”.
                     Venäjän federaation kommunistisen puolueen keskuskomitean puheenjohtajiston jäsen.

                     12.9.2014

                     112.

                     Oleg Vladimirovich LEBEDEV
                     (Олег Владимирович ЛЕБЕДЕВ)

                     Syntymäaika: 21.3.1964
                     Syntymäpaikka: Rudnyi, Kostanain alue, Kazakstanin SNT

                     Entinen valtionduuman jäsen ja entinen ensimmäinen varapuheenjohtaja IVY-asioita, Euraasian integraatiota ja yhteyksiä maanmiehiin käsittelevässä valtionduuman valiokunnassa. Äänesti 20.3.2014 federaation perustuslakiehdotuksen puolesta, joka koski ”Krimin tasavallan hyväksymistä Venäjän federaatioon ja uusien liittovaltiosubjektien – Krimin tasavallan ja Sevastopolin liittokaupungin – muodostamista Venäjän federaatioon”.
                     Tukee edelleen aktiivisesti separatistien politiikkoja.

                     12.9.2014

                     119.

                     Alexander Mikhailovich BABAKOV
                     (Aлександр Михайлович БАБАКОВ)

                     Syntymäaika: 8.2.1963
                     Syntymäpaikka: Chișinău

                     Valtionduuman entinen jäsen. Valtionduuman entinen jäsen, Venäjän federaation sotilaallis-teollisen kompleksin kehittämissäännöksiä käsittelevän valtionduuman valiokunnan puheenjohtaja. Yhtenäinen Venäjä -puolueen näkyvä jäsen ja liikemies, jolla on huomattavia investointeja Ukrainassa ja Krimillä.
                     Äänesti 20.3.2014 federaation perustuslakiehdotuksen puolesta, joka koski ”Krimin tasavallan hyväksymistä Venäjän federaatioon ja uusien liittovaltiosubjektien – Krimin tasavallan ja Sevastopolin liittokaupungin – muodostamista Venäjän federaatioon”.
                     Nykyisin Venäjän federaation liittoneuvoston jäsen. Ulkoasiainvaliokunnan varapuheenjohtaja.

                     12.9.2014

                     123.

                     Yuriy Viktorovich SIVOKONENKO (alias Yuriy SIVOKONENKO, Yury SIVOKONENKO, Yury SYVOKONENKO)
                     (Юрий Викторович СИВОКОНЕНКО)

                     Syntymäaika: 7.8.1957
                     Syntymäpaikka: Stalinon kaupunki (nyk. Donetsk)

                     Niin kutsutun ”Donetskin kansantasavallan””parlamentin” jäsen ja Donbasin Berkutin veteraanien liiton puheenjohtaja ja ”Vapaa Donbas” -kansanliikkeen jäsen. Oli ehdokkaana 2.11.2014 järjestetyissä niin kutsutuissa ”vaaleissa” niin kutsutun ”Donetskin kansantasavallan””johtajan” tehtävään. Nämä vaalit olivat Ukrainan lainsäädännön vastaiset ja siten laittomat.
                     Tähän tehtävään ryhtyessään ja siinä toimiessaan sekä asettautuessaan virallisesti ehdokkaaksi laittomiin ”vaaleihin” hän on näin ollen tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.
                     Hän on edelleen niin kutsutun ”Donetskin kansantasavallan kansanneuvoston” jäsen.

                     29.11.2014

                     125.

                     Ravil Zakarievich KHALIKOV
                     (Равиль Закариевич ХАЛИКОВ)
                     Ravil Zakariyovych KHALIKOV
                     (Равiль Закарiйович ХАЛIКОВ)

                     Syntymäaika: 23.2.1969
                     Syntymäpaikka: Belozeren kylä, Romodanovon piiri, SNTL

                     ”Donetskin kansantasavallan” entinen niin kutsuttu ”ensimmäinen varapääministeri” ja aikaisempi ”yleinen syyttäjä”.
                     Tähän tehtävään ryhtyessään ja siinä toimiessaan hän on näin ollen tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.
                     Nykyisin Venäjän federaation tutkintakomitean (GSU SK) Moskovan osaston päällikön ”avustaja”.

                     29.11.2014

                     126.

                     Dmitry Aleksandrovich SEMYONOV
                     Dmitrii Aleksandrovich SEMENOV
                     (Дмитрий Александрович СЕМЕНОВ)

                     Syntymäaika: 3.2.1963
                     Syntymäpaikka: Moskova

                     Niin kutsutun ”Luhanskin kansantasavallan” entinen ”varainhoidosta vastaava varapääministeri”.
                     Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.
                     Jatkaa ”Luhanskin kansantasavallan” separatististen rakenteiden tukemista.

                     29.11.2014

                     140.

                     Sergey Yurevich IGNATOV (alias KUZOVLEV alias TAMBOV)
                     (Сергей Юрьевич ИГНАТОВ a.k.a КУЗОВЛЕВ a.k.a. ТAMБOB).

                     Syntymäaika: 7.1.1967
                     Syntymäpaikka: Mitšurinsk, Tambovin alue
                     Мичуринск, Тамбовская область

                     ”Luhanskin kansantasavallan” kansanmiliisin entinen niin kutsuttu ”pääkomentaja”.
                     Tähän tehtävään ryhtyessään ja siinä toimiessaan hän on näin ollen tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.
                     Venäjän asevoimien 8. armeijan komentaja.

                     16.2.2015

                     145.

                     Olga Igoreva BESEDINA
                     (Ольга Игорева БЕСЕДИНА)
                     Olha Ihorivna BESEDINA
                     (Ольга Iгорiвна БЕСЕДIНА)

                     Syntymäaika: 10.12.1976
                     Syntymäpaikka: Luhansk

                     Niin kutsutun ”Luhanskin kansantasavallan” entinen niin kutsuttu ”talouskehitys- ja kauppaministeri”.
                     Tähän tehtävään ryhtyessään ja siinä toimiessaan hän on näin ollen tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.
                     Nykyisin ulkomaantalousosaston päällikkö ”Luhanskin hallinnon” johtajan toimistossa.

                     16.2.2015

                     146.

                     Zaur Raufovich ISMAILOV
                     (Заур Рауфович ИСМАИЛОВ)
                     Zaur Raufovych ISMAYILOV
                     (Заур Рауфович IСМАЇЛОВ)

                     Syntymäaika: 25.7.1978 (tai 23.3.1975)
                     Syntymäpaikka: Krasnyi Luh, Vorošilovgrad, Luhanskin alue

                     Niin kutsutun ”Luhanskin kansantasavallan” entinen niin kutsuttu ”yleinen syyttäjä” (lokakuuhun 2017 saakka).
                     Tähän tehtävään ryhtyessään ja siinä toimiessaan hän on näin ollen tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.

                     16.2.2015

                     147.

                     Anatoly Ivanovich ANTONOV (Анатолий Иванович АНТОНОВ)

                     Syntymäaika: 15.5.1955
                     Syntymäpaikka: Omsk

                     Entinen apulaispuolustusministeri. Tässä tehtävässään on ollut tukemassa venäläisten joukkojen sijoittamista Ukrainaan.
                     Venäjän puolustusministeriön nykyisen rakenteen perusteella hän osallistui tässä tehtävässään Venäjän hallituksen toimintapolitiikan suunnitteluun ja täytäntöönpanoon. Nämä politiikat uhkaavat Ukrainan alueellista koskemattomuutta, suvereniteettia ja itsenäisyyttä.
                     Entinen varaulkoasiainministeri 28.12.2016 alkaen.
                     Toimii suurlähettiläänä Venäjän federaation diplomaattikunnassa.

                     16.2.2015

                     153.

                     Konstantin Mikhailovich BAKHAREV
                     (Константин Михайлович БАХАРЕВ)

                     Syntymäaika: 20.10.1972
                     Syntymäpaikka: Simferopol, Ukrainan SNT

                     Valtionduuman jäsen, valittu laittomasti liitetystä Krimin autonomisesta tasavallasta.
                     Duuman valvonta- ja sääntelyvaliokunnan jäsen.
                     Maaliskuussa 2014 Bakharev nimitettiin niin kutsutun ”Krimin tasavallan” valtioneuvoston varapuhemieheksi ja elokuussa 2014 kyseisen elimen ensimmäiseksi varapuhemieheksi. Hän on myöntänyt henkilökohtaisen osallisuutensa vuoden 2014 tapahtumiin, jotka johtivat Krimin ja Sevastopolin laittomaan liittämiseen, jota hän julkisesti tuki, muun muassa gazetakrimea.ru -verkkosivustolla 22.3.2016 ja c-pravda.ru -verkkosivustolla 23.8.2016 julkaistussa haastattelussa. ”Krimin tasavallan””viranomaiset” ovat myöntäneet hänelle kunniamerkin ”uskollisuudesta ja kuuliaisuudesta” (”For loyalty to duty”).

                     9.11.2016

                     154.

                     Dmitry Anatolievich BELIK
                     (Дмитрий Анатольевич БЕЛИК)

                     Syntymäaika: 17.10.1969
                     Syntymäpaikka: Kular, Ust-Janskin piiri, Jakuuttien autonominen SNT

                     Valtionduuman jäsen, valittu laittomasti liitetystä Sevastopolin kaupungista.
                     Duuman valvonta- ja sääntelyvaliokunnan jäsen.
                     Ollessaan Sevastopolin kunnallishallinnon jäsen helmi–maaliskuussa 2014 hän kannatti niin kutsutun ”kansankuvernöörin” Aleksei Chaliyn toimintaa. Hän on julkisesti myöntänyt osallisuutensa vuoden 2014 tapahtumiin, jotka johtivat Krimin ja Sevastopolin laittomaan liittämiseen, jota hän on julkisesti puolustanut muun muassa henkilökohtaisilla verkkosivuillaan sekä 21.2.2016 nation-news.ru -verkkosivustolla julkaistussa haastattelussa.
                     Osallistumisestaan liittämisprosessiin hänelle on myönnetty Venäjän valtion II luokan kunniamerkki ”kuuliaisuudesta isänmaalle” (”For Merit to the Fatherland”).

                     9.11.2016

                     160.

                     Sergey Anatolevich TOPOR-GILKA
                     (Сергей Анатольевич ТОПОР-ГИЛКА)

                     OAO ”VO TPE”:n pääjohtaja sen maksukyvyttömyyteen asti, OOO ”VO TPE”:n pääjohtaja
                     Syntymäaika: 17.2.1970

                     OAO ”VO TPE”:n pääjohtajan asemassaan hän johti Siemens Gas Turbine Technologies OOO:n kanssa käytyjä neuvotteluja, jotka koskivat kaasuturbiinien hankkimista ja toimittamista Tamanissa Krasnodarin alueella Venäjän federaatiossa sijaitsevaan voimalaitokseen. Hän oli myöhemmin OOO ”VO TPE”:n pääjohtajana vastuussa kaasuturbiinien siirtämisestä Krimille. Näillä toimilla edistetään itsenäisen energiantuotannon luomista Krimiä ja Sevastopolia varten, ja tällä tavoin tuetaan niiden irrottamista Ukrainasta ja heikennetään Ukrainan alueellista koskemattomuutta, suvereniteettia ja itsenäisyyttä.

                     4.8.2017

               Yhteisöt:

                     Nimi

                     Tunnistustiedot

                     Perusteet

                     Luetteloon merkitsemisen päivämäärä

                     3.

                     Niin kutsuttu ”Luhanskin kansantasavalta”
                     ”Луганская народная республика”
                     ”Luganskaya narodnaya respublika”

                     Viralliset verkkosivut:
                     https://glava-lnr.su/content/konstituciya
                     https://glava-lnr.info/

                     Niin kutsuttu ”Luhanskin kansantasavalta” perustettiin 27.4.2014.
                     Vastuussa 11.5.2014 pidetyn laittoman kansanäänestyksen järjestämisestä. Itsenäisyysjulistus 12.5.2014.
                     Niin kutsutut Donetskin ja Luhanskin ”kansantasavallat” perustivat 22.5.2014 niin kutsutun ”Novorossijan liittovaltion”.
                     Tämä on vastoin Ukrainan perustuslakia ja näin ollen kansainvälistä oikeutta ja heikentää siten Ukrainan alueellista koskemattomuutta, suvereniteettia ja itsenäisyyttä.
                     Osallistuu myös separatistisen ”Kaakkoisen armeijan” ja muiden laittomien aseistettujen separatistiryhmien rekrytointiin ja heikentää siten Ukrainan vakautta tai turvallisuutta.

                     25.7.2014

                     4.

                     Niin kutsuttu ”Donetskin kansantasavalta”
                     ”Донецкая народная республика”
                     ”Donétskaya naródnaya respúblika”

                     Viralliset tiedot, mm. Donetskin kansantasavallan perustuslaki ja korkeimman neuvoston kokoonpano:
                     https://dnr-online.ru/

                     Niin kutsuttu ”Donetskin kansantasavalta” julistettiin 7.4.2014.
                     Vastuussa 11.5.2014 pidetyn laittoman kansanäänestyksen järjestämisestä. Itsenäisyysjulistus 12.5.2014.
                     Niin kutsutut Donetskin ja Luhanskin ”kansantasavallat” allekirjoittivat 24.5.2014 sopimuksen niin kutsutun ”Novorossijan liittovaltion” perustamisesta.
                     Tämä on vastoin Ukrainan perustuslakia ja näin ollen kansainvälistä oikeutta ja heikentää siten Ukrainan alueellista koskemattomuutta, suvereniteettia ja itsenäisyyttä.
                     Osallistuu myös laittomien aseistettujen separatistiryhmien rekrytointiin ja heikentää siten Ukrainan vakautta tai turvallisuutta.

                     25.7.2014

                     5.

                     Niin kutsuttu ”Novorossijan liittovaltio”
                     ”Федеративное государство Новороссия”
                     ”Federativnoye Gosudarstvo Novorossiya”

                     Viralliset lehdistötiedotteet:
                     http://novorossia.su/official
                     http://novopressa.ru/
                     http://novorossia-tv.ru/
                     http://novorossia.today/
                     http://novorossiia.ru/
                     https://www.novorosinform.org/

                     Niin kutsutut Donetskin ja Luhanskin ”kansantasavallat” allekirjoittivat 24.5.2014 sopimuksen tunnustamattoman, niin kutsutun ”Novorossijan liittovaltion” perustamisesta.
                     Tämä on vastoin Ukrainan perustuslakia ja näin ollen kansainvälistä oikeutta ja uhkaa siten Ukrainan alueellista koskemattomuutta, suvereniteettia ja itsenäisyyttä.

                     25.7.2014

                     20.

                     Osakeyhtiö ”Novy Svet” -kuohuviinitehdas
                     Aкционерное общество ”Завод шампанских вин ”Новый Свет””
                     Entinen ”Krimin tasavallan” omistama valtion unitaarinen yritys ”Novy Svet” -kuohuviinitehdas
                     Государственное унитарное предприятие Республики Крым ”Завод шампанских вин ”Новый Свет””
                     Gosudarstvennoye unitarnoye predpriyatiye Respubliki Krym ”Zavod shampanskykh vin ”Novy Svet”” ja valtionyhtiön kuohuviinitehtaana ”Novy Svet”
                     Государственное предприятие Завод шампанских вин ”Новый свет” (Gosudarstvenoye predpriyatiye Zavod shampanskykh vin ”Novy Svet”)

                     298032 Krim, Sudak, Novy Svet, katuosoite: Ulitsa Šaljapina 1.
                     298032, Крым, г. Судак, пгт. Новый Свет, ул. Шаляпина, д.1

                     Yhteisön omistus siirrettiin Ukrainan lain vastaisesti. ”Krimin parlamentin puhemiehistö” hyväksyi 9.4.2014 päätöksen nro 1991-6/14 ”muutoksista 26.3.2014 annettuun ”Krimin tasavallan” valtioneuvoston päätöslauselmaan nro 1836-6/14, joka koskee ”Krimin tasavallan” alueella sijaitsevien elintarviketeollisuuden yritysten, laitosten ja järjestöjen omaisuuden kansallistamista”. Päätöksessä ilmoitettiin ”Krimin tasavallan” suorittamasta ”Novy Svet -kuohuviinitehdas” -valtionyhtiölle kuuluvan omaisuuden haltuunotosta. Näin ollen Krimin ”viranomaiset” ovat käytännössä konfiskoineet yrityksen. Rekisteröity uudelleen 4.1.2015”Krimin tasavallan” omistamana valtion unitaarisena yrityksenä ”Novy Svet -kuohuviinitehdas” (Государственное унитарное предприятие Республики Крым ”Завод шампанских вин ”Новый Свет””). Perustaja: Krimin tasavallan maatalousministeriö (Министерство сельского хозяйства Республики Крым).
                     Rekisteröity 29.8.2017 suoritetun uudelleenorganisointinsa jälkeen uudelleen osakeyhtiönä ”Novy Svet” -kuohuviinitehdas (Aкционерное общество ”Завод шампанских вин ”Новый Свет””). Perustaja: ”Krimin tasavallan” maa-alueita ja omaisuutta sääntelevä ministeriö (Министерство земельных и имущественных отношений Республики Крым).

                     25.7.2014

                     21.

                     OSAKEYHTIÖ ALMAZ-ANTEY -ILMA- JA AVARUUSPUOLUSTUS-YHTIÖ
                     Акционерное общество ”Концерн воздушно-космической обороны ”Алмаз — Антей””
                     (alias CONCERN ALMAZ-ANTEY; ALMAZ-ANTEY CORP; alias ALMAZ-ANTEY DEFENSE CORPORATION; alias ALMAZ-ANTEY JSC; Концерн ВКО ”Алмаз — Антей”;)

                     Ulitsa Vereiskaya 41, Moskova 121471, Venäjä
                     Verkkosivut: almaz-antey.ru;
                     sähköposti: antey@almaz-antey.ru

                     Almaz-Antey on Venäjän valtionyhtiö. Valmistaa ilmatorjunta-aseita, mm. ilmatorjuntaohjuksia, toimitettavaksi Venäjän armeijalle. Venäjän viranomaiset ovat toimittaneet raskaita aseita separatisteille Ukrainan itäosaan, mikä horjuttaa osaltaan Ukrainan vakautta. Separatistit käyttävät näitä aseita muun muassa lentokoneiden alas ampumiseen. Valtionyhtiönä Almaz-Antey vaikuttaa näin ollen Ukrainan vakautta horjuttavasti.

                     30.7.2014

                     22.

                     DOBROLET alias DOBROLYOT
                     ДОБРОЛЕТ/ДОБРОЛЁТ

                     Lentoyhtiön tunniste QD
                     Meždunarodnoe šosse 31, rak. 1, 141411 Moskova
                     141411, г. Москва, Международное ш., дом 31, строение 1
                     Verkkosivut: www.dobrolet.com

                     Dobrolet oli Venäjän valtion lentoyhtiön tytäryhtiö. Krimin laittomasta liittämisestä lähtien Dobrolet operoi yksinoikeudella Moskovan ja Simferopolin välisiä lentoja. Näin ollen se helpotti laittomasti liitetyn Krimin autonomisen tasavallan yhdentämistä Venäjän federaatioon ja heikensi Ukrainan suvereniteettia ja alueellista koskemattomuutta.

                     30.7.2014

                     28.

                     Luhanskin talousunioni (Luganskiy Ekonomicheskiy Soyuz)
                     Луганский экономический союз

                     ”Yhteiskunnallinen organisaatio”, joka asetti ehdokkaita niin kutsutun ”Luhanskin kansantasavallan” laittomiin ”vaaleihin”2.11.2014. Nimesi ehdokkaan, Oleg AKIMOVin, niin kutsutun ”Luhanskin kansantasavallan””johtajaksi”. Nämä ”vaalit” rikkovat Ukrainan lainsäädäntöä ja ovat näin ollen laittomat.
                     Osallistuessaan virallisesti laittomiin ”vaaleihin” se on aktiivisesti tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                     29.11.2014

                     29.

                     Kansallinen kasakkakaarti
                     Казачья Национальная Гвардия

                     http://казакнацгвард.рф/

                     Aseistettu separatistiryhmä, joka on tukenut aktiivisesti toimia, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.
                     Luetteloon merkityn henkilön Nikolai KOZITSYNin komentama ja näin ollen häntä lähellä oleva ryhmä.
                     Tietojen mukaan osa ”Luhanskin kansantasavallan” niin kutsuttua ”toista armeijakuntaa”.

                     16.2.2015

                     41.

                     ”Krimin tasavallan omistama valtion unitaarinen yritys ”Krimin merisatamat””
                     (”Государственное унитарное предприятие Республики Крым ”Крымские морские порты””), mukaan luettuina sivuliikkeet:

                                 —

                                 Feodosia Commercial Port,

                                 —

                                 Kerch Ferry,

                                 —

                                 Kerch Commercial Port.

                                 Ulitsa Kirova 28

                                 298312 Kertš

                                 Krim

                           (298312, Крым, гор. Керчь, ул. Кирова, дом 28)

                     ”Krimin parlamentti” antoi 17.3.2014 päätöslauselman nro 1757-6/14 ”eräiden Ukrainan infrastruktuuri- tai maatalousministeriöille kuuluvien yhtiöiden kansallistamisesta” ja 26.3.2014 päätöslauselman nro 1865-6/14 valtionyhtiöstä ”Krimin merisatamat” (”О Государственном предприятии ”Крымские морские порты””) jossa ilmoitettiin ”Krimin tasavallan” suorittamasta useille ”Krimin tasavallan” omistamaan valtion unitaariseen yritykseen ”Krimin merisatamat” yhdistetyille valtionyhtiöille kuuluvan omaisuuden haltuunotosta. Krimin ”viranomaiset” ovat siten käytännössä konfiskoineet kyseiset yritykset, ja ”Krimin merisatamat” on hyötynyt niiden laittomasti siirretystä omistuksesta.

                     16.9.2017”


title: Komission täytäntöönpanoasetus (EU) 2018/390, annettu 12 päivänä maaliskuuta 2018, tuottajaorganisaatioiden ja toimialakohtaisten organisaatioiden hyväksynnästä, tuottajaorganisaatioiden ja toimialakohtaisten organisaatioiden sääntöjen laajentamisesta sekä kalastus- ja vesiviljelytuotealan yhteisestä markkinajärjestelystä annetussa Euroopan parlamentin ja neuvoston asetuksessa (EU) N:o 1379/2013 säädettyjen käynnistyshintojen julkaisemisesta annetun täytäntöönpanoasetuksen (EU) N:o 1419/2013 muuttamisesta

text:
               13.3.2018

               FI

               Euroopan unionin virallinen lehti

               L 69/44

         KOMISSION TÄYTÄNTÖÖNPANOASETUS (EU) 2018/390,
   annettu 12 päivänä maaliskuuta 2018,
   tuottajaorganisaatioiden ja toimialakohtaisten organisaatioiden hyväksynnästä, tuottajaorganisaatioiden ja toimialakohtaisten organisaatioiden sääntöjen laajentamisesta sekä kalastus- ja vesiviljelytuotealan yhteisestä markkinajärjestelystä annetussa Euroopan parlamentin ja neuvoston asetuksessa (EU) N:o 1379/2013 säädettyjen käynnistyshintojen julkaisemisesta annetun täytäntöönpanoasetuksen (EU) N:o 1419/2013 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kalastus- ja vesiviljelytuotealan yhteisestä markkinajärjestelystä ja neuvoston asetusten (EY) N:o 1184/2006 ja (EY) N:o 1224/2009 muuttamisesta sekä neuvoston asetuksen (EY) N:o 104/2000 kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1379/2013 (1) ja erityisesti sen 21 artiklan,
   sekä katsoo seuraavaa:

               (1)

               Asetuksen (EU) N:o 1379/2013 20 artiklan 2 kohdan mukaan jäsenvaltioiden on ilmoitettava komissiolle kaikki tuottajaorganisaation tai toimialakohtaisen organisaation hyväksynnän myöntämistä tai peruuttamista koskevat päätökset.

               (2)

               Komission täytäntöönpanoasetuksessa (EU) N:o 1419/2013 (2) täsmennetään kyseisiä päätöksiä koskevien ilmoitusten muoto, määräajat ja menettelyt.

               (3)

               Komissio hyväksyi 7 päivänä joulukuuta 2016 meri- ja kalastusasioiden pääosaston uuden organisaatiokaavion, joka tuli voimaan 1 päivänä tammikuuta 2017.

               (4)

               Tämän organisaatiomuutoksen ja mahdollisten tulevien organisaatiomuutosten huomioon ottamiseksi on tarpeen muuttaa menettelyä, jolla tuottajaorganisaation tai toimialakohtaisen organisaation hyväksynnän myöntämistä tai peruuttamista koskevat päätökset ilmoitetaan.

               (5)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 1419/2013 4 artiklan 3 kohta seuraavasti:

      ”3.   Ilmoitukset on toimitettava XML-tiedostona, yksi kustakin ilmoituksesta. XML-tiedosto on lähetettävä liitteenä komission ilmoittamaan sähköpostiosoitteeseen otsikolla: communication on POs/IBOs.”

   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EYVL L 354, 28.12.2013, s. 1.

      (2)  Komission täytäntöönpanoasetus (EU) N:o 1419/2013, annettu 17 päivänä joulukuuta 2013, tuottajaorganisaatioiden ja toimialakohtaisten organisaatioiden hyväksynnästä, tuottajaorganisaatioiden ja toimialakohtaisten organisaatioiden sääntöjen laajentamisesta sekä kalastus- ja vesiviljelytuotealan yhteisestä markkinajärjestelystä annetussa Euroopan parlamentin ja neuvoston asetuksessa (EU) N:o 1379/2013 säädettyjen käynnistyshintojen julkaisemisesta (EUVL L 353, 28.12.2013, s. 43).


title: Komission täytäntöönpanoasetus (EU) 2018/396, annettu 13 päivänä maaliskuuta 2018, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

text:
               14.3.2018

               FI

               Euroopan unionin virallinen lehti

               L 71/36

         KOMISSION TÄYTÄNTÖÖNPANOASETUS (EU) 2018/396,
   annettu 13 päivänä maaliskuuta 2018,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan e alakohdan,
   sekä katsoo seuraavaa:

               (1)

               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’ tai ’CN’, joka on mainitun asetuksen liitteenä I.

               (2)

               Yhdistetyn nimikkeistön toisen osan 22 ryhmän 10 lisähuomautuksessa todetaan, että alanimikkeissä 2206 00 31 ja 2206 00 39”kuohuvin” juomina pidetään muissa astioissa kuin pulloissa, jotka on suljettu sienenmuotoisella korkilla, joka on tuettu sitein tai kiinnikkein, olevia käymisen avulla valmistettuja juomia, joissa ylipaine on vähintään 1,5 baaria 20 °C:n lämpötilassa mitattuna.

               (3)

               Yhdistetyn nimikkeistön toisen osan 22 ryhmän alanimikehuomautuksessa 1 todetaan, että alanimikkeessä 2204 10 tarkoitetaan ilmaisulla ”kuohuviini” viiniä, jolla säilytettäessä suljetuissa astioissa 20 °C:n lämpötilassa on vähintään 3 baarin ylipaine.

               (4)

               Neuvoston direktiivissä 92/83/ETY (2) todetaan, että ”muilla kuohuvilla käymistietä valmistetuilla juomilla”, jotka kuuluvat nimikkeisiin 2204 ja 2205 mutta myös CN-koodiin 2206 00 91, sellaisena kuin sitä sovellettiin direktiivin antamisajankohtana (tällä hetkellä CN-koodit 2206 00 31 ja 2206 00 39), ylipaine on 3 baaria tai enemmän.

               (5)

               Käymistietä valmistettujen kuohuvien juomien ylipaineen erilaisia kynnysarvoja ei voida perustella tieteellisesti eikä muutoin riippumatta siitä, luokitellaanko ne CN-koodeihin 2204, 2205 vai 2206.

               (6)

               Oikeusvarmuuden vuoksi yhdistetyn nimikkeistön toisen osan 22 ryhmän 10 lisähuomautusta on tarpeen muuttaa korvaamalla nykyinen kynnysarvo ”vähintään 1,5 baaria” kynnysarvolla ”3 baaria tai enemmän”.

               (7)

               Jotta varmistetaan, että yhdistettyä nimikkeistöä tulkitaan kaikkialla unionissa yhdenmukaisesti määritettäessä ”kuohuvia juomia”, yhdistetyn nimikkeistön toisen osan 22 ryhmän 10 lisähuomautusta olisi muutettava.

               (8)

               Sen vuoksi asetusta (ETY) N:o 2658/87 olisi muutettava.

               (9)

               Tullikoodeksikomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (ETY) N:o 2658/87 liitteessä I vahvistetun yhdistetyn nimikkeistön toisen osan 22 ryhmän 10 lisähuomautuksen toinen luetelmakohta seuraavasti:

               ”—

                  muissa astioissa olevat käymisen avulla valmistetut juomat, joissa ylipaine on 3 baaria tai enemmän 20 °C:n lämpötilassa mitattuna.”.

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EYVL L 256, 7.9.1987, s. 1.

      (2)  Neuvoston direktiivi 92/83/ETY, annettu 19 päivänä lokakuuta 1992, alkoholin ja alkoholijuomien valmisteverojen rakenteiden yhdenmukaistamisesta (EYVL L 316, 31.10.1992, s. 21).


title: Komission täytäntöönpanoasetus (EU) 2018/399, annettu 1 päivänä maaliskuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Beelitzer Spargel” (SMM))

text:
               15.3.2018

               FI

               Euroopan unionin virallinen lehti

               L 72/12

         KOMISSION TÄYTÄNTÖÖNPANOASETUS (EU) 2018/399,
   annettu 1 päivänä maaliskuuta 2018,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Beelitzer Spargel” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Saksan hakemus nimityksen ”Beelitzer Spargel” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Beelitzer Spargel” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Beelitzer Spargel” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.6 ”Hedelmät, vihannekset ja viljat sellaisenaan tai jalostettuina” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä maaliskuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 388, 17.11.2017, s. 9.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2018/610, annettu 19 päivänä huhtikuuta 2018, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa yhdeksännessätoista osatarjouskilpailussa

text:
               20.4.2018

               FI

               Euroopan unionin virallinen lehti

               L 101/69

         KOMISSION TÄYTÄNTÖÖNPANOASETUS (EU) 2018/610,
   annettu 19 päivänä huhtikuuta 2018,
   rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa yhdeksännessätoista osatarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
   sekä katsoo seuraavaa:

               (1)

               Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

               (2)

               Yhdeksännessätoista osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

               (3)

               Maatalouden yhteisen markkinajärjestelyn komitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa yhdeksännessätoista osatarjouskilpailussa, jonka tarjousten jättöaika päättyi 17 päivänä huhtikuuta 2018, vähimmäismyyntihinta on 105,10 euroa 100 kilogrammalta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2018.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 206, 30.7.2016, s. 71.

      (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2018/854, annettu 8 päivänä kesäkuuta 2018, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Cairanne” (SAN)

text:
               11.6.2018

               FI

               Euroopan unionin virallinen lehti

               L 146/2

         KOMISSION TÄYTÄNTÖÖNPANOASETUS (EU) 2018/854,
   annettu 8 päivänä kesäkuuta 2018,
   suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Cairanne” (SAN)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
   sekä katsoo seuraavaa:

               (1)

               Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Ranskan lähettämää hakemusta nimityksen ”Cairanne” rekisteröimiseksi ja julkaissut hakemuksen Euroopan unionin virallisessa lehdessä (2).

               (2)

               Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

               (3)

               Nimitys ”Cairanne” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Suojataan nimitys ”Cairanne” (SAN).
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL C 8, 11.1.2018, s. 5.


title: Komission täytäntöönpanoasetus (EU) 2018/855, annettu 8 päivänä kesäkuuta 2018, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 286. kerran

text:
               11.6.2018

               FI

               Euroopan unionin virallinen lehti

               L 146/3

         KOMISSION TÄYTÄNTÖÖNPANOASETUS (EU) 2018/855,
   annettu 8 päivänä kesäkuuta 2018,
   tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 286. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 5 päivänä kesäkuuta 2018 muuttaa yhden kohdan osalta luetteloa henkilöistä, ryhmistä ja yhteisöistä, joita varojen sekä muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liitettä I olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2018.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan neuvoston asetuksen (EY) N:o 881/2002 liite I seuraavasti:
      Muutetaan oikeushenkilöiden, ryhmien ja yhteisöjen luettelossa olevan seuraavan kohdan tunnistetietoja seuraavasti:
      ”Al-Nusrah Front for the People of the Levant (alias a) the Victory Front; b) Jabhat al-Nusrah; c) Jabhet al-Nusra; d) Al-Nusrah Front; e) Al-Nusra Front; f) Ansar al-Mujahideen Network); g) Levantine Mujahideen on the Battlefields of Jihad; h) Jabhat Fath al Sham; i) Jabhat Fath al-Sham; j) Jabhat Fatah al-Sham; k) Jabhat Fateh Al-Sham; l) Fatah al-Sham Front; m) Fateh al-Sham Front); n) Conquest of the Levant Front; o) The Front for the Liberation of al Sham; p) Front for the Conquest of Syria/the Levant; q) Front for the Liberation of the Levant; r) Front for the Conquest of Syria). Lisätietoja: a) toimii Syyrian arabitasavallassa, b) Irakissa; c) aiemmin (30.5.2013–13.5.2014) luettelossa Al-Qaida in Iraqin peitenimenä. 7 d artiklan 2 kohdan i alakohdassa tarkoitettu nimeämispäivä: 14.5.2014.” korvataan seuraavasti:

         ”Al-Nusrah Front for the People of the Levant (alias a) Hay'at Tahrir al-Sham (HTS); b) Hay'et Tahrir al-Sham; c) Hayat Tahrir al-Sham; d) Assembly for the Liberation of Syria; e) Assembly for the Liberation of the Levant; f) Liberation of al-Sham Commission; g) Liberation of the Levant Organisation Tahrir al-Sham; h) Tahrir al-Sham Hay'at; i) the Victory Front; j) Jabhat al-Nusrah; k) Jabhet al-Nusra; l) Al-Nusrah Front; m) Al-Nusra Front; n) Ansar al-Mujahideen Network; o) Levantine Mujahideen on the Battlefields of Jihad; p) Jabhat Fath al Sham; q) Jabhat Fath al-Sham; r) Jabhat Fatah al-Sham; s) Jabhat Fateh Al-Sham; t) Fatah al-Sham Front; u) Fateh al-Sham Front; v) Conquest of the Levant Front; w) The Front for the Liberation of al Sham; x) Front for the Conquest of Syria/the Levant; y) Front for the Liberation of the Levant; z) Front for the Conquest of Syria). Lisätietoja: a) toimii Syyrian arabitasavallassa, b) Irakissa; c) aiemmin (30.5.2013–13.5.2014) luettelossa Al-Qaida in Iraqin peitenimenä. 7 d artiklan 2 kohdan i alakohdassa tarkoitettu nimeämispäivä: 14.5.2014.”


title: Komission täytäntöönpanoasetus (EU) 2018/892, annettu 21 päivänä kesäkuuta 2018, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessäensimmäisessä osatarjouskilpailussa

text:
               22.6.2018

               FI

               Euroopan unionin virallinen lehti

               L 159/30

         KOMISSION TÄYTÄNTÖÖNPANOASETUS (EU) 2018/892,
   annettu 21 päivänä kesäkuuta 2018,
   rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessäensimmäisessä osatarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
   sekä katsoo seuraavaa:

               (1)

               Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

               (2)

               Kahdennessakymmenennessäensimmäisessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

               (3)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kahdennessakymmenennessäensimmäisessä osatarjouskilpailussa, jonka tarjousten jättöaika päättyi 19 päivänä kesäkuuta 2018, vähimmäismyyntihinta on 119,50 euroa 100 kilogrammalta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä kesäkuuta 2018.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 206, 30.7.2016, s. 71.

      (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2018/891, annettu 21 päivänä kesäkuuta 2018, Euroopan parlamentin ja neuvoston asetuksessa (EU) N:o 1307/2013 säädettyihin tiettyihin suoriin tukijärjestelmiin sovellettavista vuoden 2018 talousarviomäärärahojen enimmäismääristä

text:
               22.6.2018

               FI

               Euroopan unionin virallinen lehti

               L 159/21

         KOMISSION TÄYTÄNTÖÖNPANOASETUS (EU) 2018/891,
   annettu 21 päivänä kesäkuuta 2018,
   Euroopan parlamentin ja neuvoston asetuksessa (EU) N:o 1307/2013 säädettyihin tiettyihin suoriin tukijärjestelmiin sovellettavista vuoden 2018 talousarviomäärärahojen enimmäismääristä
   EUROOPAN KOMISSIO, joka
   ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (1) ja erityisesti sen 22 artiklan 1 kohdan, 36 artiklan 4 kohdan, 42 artiklan 2 kohdan, 47 artiklan 3 kohdan, 49 artiklan 2 kohdan, 51 artiklan 4 kohdan ja 53 artiklan 7 kohdan,
   sekä katsoo seuraavaa:

               (1)

               Komissio vahvistaa kunkin asetuksen (EU) N:o 1307/2013 III osaston 1 luvussa säädettyä perustukijärjestelmää toteuttavan jäsenvaltion osalta mainitun asetuksen 22 artiklan 1 kohdassa tarkoitetun vuotuisen kansallisen enimmäismäärän vuodeksi 2018 vähentämällä mainitun asetuksen liitteessä II vahvistetuista vuotuisista kansallisista enimmäismääristä ne enimmäismäärät, jotka on vahvistettu mainitun asetuksen 42, 47, 49, 51 ja 53 artiklan mukaisesti. Asetuksen (EU) N:o 1307/2013 22 artiklan 2 kohdan mukaisesti on otettava huomioon jäsenvaltioiden kyseisen säännöksen nojalla mahdollisesti soveltamat korotukset.

               (2)

               Komissio vahvistaa kunkin asetuksen (EU) N:o 1307/2013 III osaston 1 luvussa säädettyä yhtenäisen pinta-alatuen järjestelmää toteuttavan jäsenvaltion osalta mainitun asetuksen 36 artiklan 4 kohdassa tarkoitetun vuotuisen kansallisen enimmäismäärän vuodeksi 2018 vähentämällä mainitun asetuksen liitteessä II vahvistetuista vuotuisista kansallisista enimmäismääristä ne enimmäismäärät, jotka on vahvistettu mainitun asetuksen 42, 47, 49, 51 ja 53 artiklan mukaisesti. Asetuksen (EU) N:o 1307/2013 36 artiklan 4 kohdan toisen alakohdan mukaisesti yhtenäisen pinta-alatuen järjestelmän vuotuista kansallista enimmäismäärää vahvistaessaan komissio ottaa jäsenvaltioiden kyseisen säännöksen nojalla mahdollisesti soveltamat korotukset.

               (3)

               Komissio vahvistaa kunkin asetuksen (EU) N:o 1307/2013 III osaston 2 luvussa säädettyä uudelleenjakotukea myöntävän jäsenvaltion osalta mainitun asetuksen 42 artiklan 2 kohdassa tarkoitetun kansallisen enimmäismäärän vuodeksi 2018 kyseisten jäsenvaltioiden mainitun asetuksen 42 artiklan 1 kohdan nojalla ilmoittaman prosenttiosuuden perusteella.

               (4)

               Kun kyseessä on asetuksen (EU) N:o 1307/2013 III osaston 3 luvussa tarkoitettu ilmaston ja ympäristön kannalta suotuisiin maatalouskäytäntöihin myönnettävä tuki vuonna 2018, mainitun asetuksen 47 artiklan 3 kohdassa tarkoitetut vuotuiset kansalliset enimmäismäärät vuodeksi 2018 on laskettava mainitun asetuksen 47 artiklan 1 kohdan mukaisesti, ja ne ovat 30 prosenttia mainitun asetuksen liitteessä II vahvistetusta asianomaisen jäsenvaltion kansallisesta enimmäismäärästä.

               (5)

               Komissio vahvistaa asetuksen (EU) N:o 1307/2013 III osaston 4 luvussa säädettyä luonnonhaitta-alueiden tukea myöntävien jäsenvaltioiden osalta mainitun asetuksen 49 artiklan 2 kohdassa tarkoitetut vuotuiset kansalliset enimmäismäärät vuodeksi 2018 kyseisten jäsenvaltioiden mainitun asetuksen 49 artiklan 1 kohdan nojalla ilmoittaman prosenttiosuuden perusteella.

               (6)

               Komissio vahvistaa asetuksen (EU) N:o 1307/2013 III osaston 5 luvussa säädetyn nuorten viljelijöiden tuen osalta mainitun asetuksen 51 artiklan 4 kohdassa tarkoitetut vuotuiset kansalliset enimmäismäärät vuodeksi 2018 kyseisten jäsenvaltioiden mainitun asetuksen 51 artiklan 1 kohdan nojalla ilmoittaman prosenttiosuuden perusteella, ja ne voivat olla enintään 2 prosenttia liitteessä II vahvistetusta vuotuisesta enimmäismäärästä.

               (7)

               Jos vuodeksi 2018 haetun nuorten viljelijöiden tuen kokonaismäärä jossakin jäsenvaltiossa ylittää asetuksen (EU) N:o 1307/2013 51 artiklan 4 kohdan mukaisesti kyseisen jäsenvaltion osalta vahvistetun enimmäismäärän, jäsenvaltion on rahoitettava erotus mainitun asetuksen 51 artiklan 2 kohdan mukaisesti noudattaen samalla mainitun asetuksen 51 artiklan 1 kohdassa vahvistettua enimmäismäärää. Selkeyden vuoksi on tarkoituksenmukaista vahvistaa kutakin jäsenvaltiota koskeva enimmäismäärä.

               (8)

               Komissio vahvistaa kunkin asetuksen (EU) N:o 1307/2013 IV osaston 1 luvussa säädettyä vapaaehtoista tuotantosidonnaista tukea vuonna 2018 myöntävän jäsenvaltion osalta mainitun asetuksen 53 artiklan 7 kohdassa tarkoitetut vuotuiset kansalliset enimmäismäärät vuodeksi 2018 kyseisen jäsenvaltion mainitun asetuksen 54 artiklan 1 kohdan nojalla ilmoittaman prosenttiosuuden perusteella.

               (9)

               Asetuksessa (EU) N:o 1307/2013 säädettyjen suorien tukijärjestelmien täytäntöönpano alkoi vuoden 2018 osalta 1 päivänä tammikuuta 2018. Mainittua asetusta on sovellettava hakuvuoteen 2018 johdonmukaisesti vastaavien talousarviomäärärahojen enimmäismäärien soveltamisen kanssa, minkä vuoksi tätä asetusta olisi sovellettava samasta päivästä alkaen.

               (10)

               Tässä asetuksessa säädetyt toimenpiteet ovat suorien tukien komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 1307/2013 22 artiklan 1 kohdassa tarkoitetun perustukijärjestelmän vuotuiset kansalliset enimmäismäärät vuodeksi 2018 vahvistetaan tämän asetuksen liitteessä olevassa I kohdassa.
   Asetuksen (EU) N:o 1307/2013 36 artiklan 4 kohdassa tarkoitetun yhtenäisen pinta-alatuen järjestelmän vuotuiset kansalliset enimmäismäärät vuodeksi 2018 vahvistetaan tämän asetuksen liitteessä olevassa II kohdassa.
   Asetuksen (EU) N:o 1307/2013 42 artiklan 2 kohdassa tarkoitetun uudelleenjakotuen vuotuiset kansalliset enimmäismäärät vuodeksi 2018 vahvistetaan tämän asetuksen liitteessä olevassa III kohdassa.
   Asetuksen (EU) N:o 1307/2013 47 artiklan 3 kohdassa tarkoitetun ilmaston ja ympäristön kannalta suotuisiin maatalouskäytäntöihin myönnettävän tuen vuotuiset kansalliset enimmäismäärät vuodeksi 2018 vahvistetaan tämän asetuksen liitteessä olevassa IV kohdassa.
   Asetuksen (EU) N:o 1307/2013 49 artiklan 2 kohdassa tarkoitetun luonnonhaitta-alueiden tuen vuotuiset kansalliset enimmäismäärät vuodeksi 2018 vahvistetaan tämän asetuksen liitteessä olevassa V kohdassa.
   Asetuksen (EU) N:o 1307/2013 51 artiklan 4 kohdassa tarkoitetun nuorten viljelijöiden tuen vuotuiset kansalliset enimmäismäärät vuodeksi 2018 vahvistetaan tämän asetuksen liitteessä olevassa VI kohdassa.
   Asetuksen (EU) N:o 1307/2013 51 artiklan 1 kohdassa tarkoitetun nuorten viljelijöiden tuen enimmäismäärät vuodeksi 2018 vahvistetaan tämän asetuksen liitteessä olevassa VII kohdassa.
   Asetuksen (EU) N:o 1307/2013 53 artiklan 7 kohdassa tarkoitetun vapaaehtoisen tuotantosidonnaisen tuen vuotuiset kansalliset enimmäismäärät vuodeksi 2018 vahvistetaan tämän asetuksen liitteessä olevassa VIII kohdassa.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä kesäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 608.

      LIITE
      I.   Asetuksen (EU) N:o 1307/2013 22 artiklan 1 kohdassa tarkoitetun perustukijärjestelmän vuotuiset kansalliset enimmäismäärät

                  (tuhatta euroa)

                  Kalenterivuosi

                  2018

                  Belgia

                  214 405

                  Tanska

                  546 808

                  Saksa

                  3 005 470

                  Irlanti

                  825 895

                  Kreikka

                  1 103 650

                  Espanja

                  2 835 995

                  Ranska

                  3 036 371

                  Kroatia

                  126 001

                  Italia

                  2 217 396

                  Luxemburg

                  22 760

                  Malta

                  649

                  Alankomaat

                  475 161

                  Itävalta

                  470 387

                  Portugali

                  273 500

                  Slovenia

                  74 288

                  Suomi

                  262 554

                  Ruotsi

                  402 464

                  Yhdistynyt kuningaskunta

                  2 102 726

            II.   Asetuksen (EU) N:o 1307/2013 36 artiklan 4 kohdassa tarkoitetun yhtenäisen pinta-alatuen järjestelmän vuotuiset kansalliset enimmäismäärät

                  (tuhatta euroa)

                  Kalenterivuosi

                  2018

                  Bulgaria

                  379 916

                  Tšekki

                  472 217

                  Viro

                  87 170

                  Kypros

                  30 340

                  Latvia

                  137 210

                  Liettua

                  184 186

                  Unkari

                  733 283

                  Puola

                  1 568 075

                  Romania

                  989 564

                  Slovakia

                  260 865

            III.   Asetuksen (EU) N:o 1307/2013 42 artiklan 2 kohdassa tarkoitetun uudelleenjakotuen vuotuiset kansalliset enimmäismäärät

                  (tuhatta euroa)

                  Kalenterivuosi

                  2018

                  Belgia

                  46 780

                  Bulgaria

                  55 872

                  Saksa

                  337 423

                  Ranska

                  690 084

                  Kroatia

                  27 939

                  Liettua

                  71 298

                  Puola

                  293 930

                  Portugali

                  23 050

                  Romania

                  99 436

                  Yhdistynyt kuningaskunta

                  64 991

            IV.   Asetuksen (EU) N:o 1307/2013 47 artiklan 3 kohdassa tarkoitetun ilmaston ja ympäristön kannalta suotuisiin maatalouskäytäntöihin myönnettävän tuen vuotuiset kansalliset enimmäismäärät

                  (tuhatta euroa)

                  Kalenterivuosi

                  2018

                  Belgia

                  146 689

                  Bulgaria

                  238 428

                  Tšekki

                  258 512

                  Tanska

                  248 032

                  Saksa

                  1 446 097

                  Viro

                  40 181

                  Irlanti

                  363 445

                  Kreikka

                  556 642

                  Espanja

                  1 464 015

                  Ranska

                  2 070 253

                  Kroatia

                  83 816

                  Italia

                  1 125 581

                  Kypros

                  14 747

                  Latvia

                  76 588

                  Liettua

                  142 596

                  Luxemburg

                  10 038

                  Unkari

                  402 903

                  Malta

                  1 573

                  Alankomaat

                  204 785

                  Itävalta

                  207 524

                  Puola

                  1 029 371

                  Portugali

                  177 212

                  Romania

                  561 846

                  Slovenia

                  40 542

                  Slovakia

                  134 447

                  Suomi

                  157 219

                  Ruotsi

                  209 617

                  Yhdistynyt kuningaskunta

                  958 734

            V.   Asetuksen (EU) N:o 1307/2013 49 artiklan 2 kohdassa tarkoitetun luonnonhaitta-alueiden tuen vuotuiset kansalliset enimmäismäärät

                  (tuhatta euroa)

                  Kalenterivuosi

                  2018

                  Tanska

                  2 857

                  Slovenia

                  2 135

            VI.   Asetuksen (EU) N:o 1307/2013 51 artiklan 4 kohdassa tarkoitetun nuorten viljelijöiden tuen vuotuiset kansalliset enimmäismäärät

                  (tuhatta euroa)

                  Kalenterivuosi

                  2018

                  Belgia

                  9 229

                  Bulgaria

                  1 329

                  Tšekki

                  1 723

                  Tanska

                  4 942

                  Saksa

                  48 203

                  Viro

                  442

                  Irlanti

                  24 230

                  Kreikka

                  37 109

                  Espanja

                  97 601

                  Ranska

                  69 008

                  Kroatia

                  5 588

                  Italia

                  37 519

                  Kypros

                  480

                  Latvia

                  3 200

                  Liettua

                  5 941

                  Luxemburg

                  502

                  Unkari

                  5 372

                  Malta

                  21

                  Alankomaat

                  13 652

                  Itävalta

                  13 835

                  Puola

                  34 312

                  Portugali

                  11 814

                  Romania

                  18 728

                  Slovenia

                  2 027

                  Slovakia

                  857

                  Suomi

                  5 241

                  Ruotsi

                  10 481

                  Yhdistynyt kuningaskunta

                  16 358

            VII.   Asetuksen (EU) N:o 1307/2013 51 artiklan 1 kohdassa tarkoitetun nuorten viljelijöiden tuen enimmäismäärät

                  (tuhatta euroa)

                  Kalenterivuosi

                  2018

                  Belgia

                  9 779

                  Bulgaria

                  15 895

                  Tšekki

                  17 234

                  Tanska

                  16 535

                  Saksa

                  96 406

                  Viro

                  2 679

                  Irlanti

                  24 230

                  Kreikka

                  37 109

                  Espanja

                  97 601

                  Ranska

                  138 017

                  Kroatia

                  5 588

                  Italia

                  75 039

                  Kypros

                  983

                  Latvia

                  5 106

                  Liettua

                  9 506

                  Luxemburg

                  669

                  Unkari

                  26 860

                  Malta

                  105

                  Alankomaat

                  13 652

                  Itävalta

                  13 835

                  Puola

                  68 625

                  Portugali

                  11 814

                  Romania

                  37 456

                  Slovenia

                  2 703

                  Slovakia

                  8 963

                  Suomi

                  10 481

                  Ruotsi

                  13 974

                  Yhdistynyt kuningaskunta

                  63 916

            VIII.   Asetuksen (EU) N:o 1307/2013 53 artiklan 7 kohdassa tarkoitetun vapaaehtoisen tuotantosidonnaisen tuen vuotuiset kansalliset enimmäismäärät

                  (tuhatta euroa)

                  Kalenterivuosi

                  2018

                  Belgia

                  82 129

                  Bulgaria

                  119 214

                  Tšekki

                  129 256

                  Tanska

                  24 135

                  Viro

                  6 142

                  Irlanti

                  3 000

                  Kreikka

                  184 049

                  Espanja

                  584 919

                  Ranska

                  1 035 126

                  Kroatia

                  41 908

                  Italia

                  450 232

                  Kypros

                  3 932

                  Latvia

                  38 294

                  Liettua

                  71 298

                  Luxemburg

                  160

                  Unkari

                  201 452

                  Malta

                  3 000

                  Alankomaat

                  3 353

                  Itävalta

                  14 527

                  Puola

                  505 548

                  Portugali

                  117 535

                  Romania

                  242 576

                  Slovenia

                  17 568

                  Slovakia

                  58 260

                  Suomi

                  102 716

                  Ruotsi

                  90 834

                  Yhdistynyt kuningaskunta

                  52 972


title: Komission täytäntöönpanoasetus (EU) 2018/938, annettu 20 päivänä kesäkuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Choucroute d'Alsace” (SMM))

text:
               3.7.2018

               FI

               Euroopan unionin virallinen lehti

               L 166/1

         KOMISSION TÄYTÄNTÖÖNPANOASETUS (EU) 2018/938,
   annettu 20 päivänä kesäkuuta 2018,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Choucroute d'Alsace” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Ranskan hakemus nimityksen ”Choucroute d'Alsace” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Choucroute d'Alsace” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Choucroute d'Alsace” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.6 ”Hedelmät, vihannekset ja viljat sellaisenaan tai jalostettuina” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä kesäkuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 51, 10.2.2018, s. 29.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).